Ostrvo Norfolk

**Norfolk ostrvo** je malo naseljeno ostrvo u Tihom Okeanu smješteno između Australije, Novog Zelanda i Nove Kaledonije, te zajedno sa dva susjedna ostrva čini australijsku saveznu teritoriju.

## Historija 
Nenaseljena ostrva otkrio je 1774. James Cook. Isprva je bio kažnjenička kolonija. 1856. godine na ostrvo se naseljavaju potomci pobunjenika s broda Bounty s Pitcairna. Godine 1897. uprava nad ostrvom povjerena je guverneru Novog Južnog Velsa, a ostrva je ostao posebna britanska kolonija. 1979. dobija veliku unutrašnju autonomiju od Australijskog saveza. Stanovnici zagovaraju potpuno osamostaljenje jer se teritorija financira vlastitim prihodima.

## Geografija 
Ostrvo Norfolk je glavno ostrvo grupe ostrva koju teritorij obuhvata. Ima površinu od 34,6&nbsp;km2, i 32&nbsp;km2 obale. Najviša tačka ostrva je *Mount Bates* na 1047 stopa (319 m) nadmorske visine, koji se nalazi u sjeverozapadnom kvadrantu ostrva. Većina terena je pogodna za poljoprivredu i druge poljoprivredne svrhe. Ostrvo Filip, drugo po veličini ostrvo na teritoriji, nalazi se nekoliko kilometara južno od glavnog ostrva. Obala ostrva Norfolk sastoji se – do neke mjere – od litica. Ostrvo se spušta prema naniže ka *Sydney Bayu i Emily Bayu*, mjestu prvobitnog kolonijalnog naselja *Kingston*. Na ostrvu Norfolk nema ustaljenu luku; utovarni molovi se nalaze u Kingstonu i Cascade Bayu. Roba se donosi brodom, obično u Cascade Bay. Emily Bay, zaštićen od Tihog okeana malim koralnim grebenom, jedino je sigurno područje za kupanje, iako se valovi za surfanje ponekad mogu naći u Ball Bayu.

## Klima 
Ostrvo Norfolk ima vlažnu suptropsku klimu pod utjecajem mora s toplim, vlažnim ljetima i vrlo blagim, kišovitim zimama. Najviša temperatura je 28,5&nbsp;°C, a zabilježena je 23. januara 2024. godine, dok je najniža 6,2&nbsp;°C zabilježena 29. jula 1953. godine. Ostrvo ima umjerene količine padavina od 1.109,9 milimetara s maksimumom zimi, i 52,8 vedrih dana godišnje.

## Privreda 
## Vlada 
Ostrvo Norfolk je jedina prekookeanska teritorija Australija koja je imala određen vid samouprave. Od 1979. do 2015. stanovnici Norfolka su birali vlastitu skupštinu koja je imala zakonodavnu vlast, iako je Australijski parlament imao pravo da suvereno donosi zakone na teritoriji Norfolka. Australijska vlada upravlja ostrvom preko pozicije *Administratora,* tj. upravnika.

Glavni grad otoka je Kingston, iako je najveće naseljeno mjesto Burnt Pine. Kao teritorija Australije, Norfolk nema nikakvu diplomatsku reprezentaciju u vanjskim, međunacionalnim odnosima, ali jeste član međunarodnih sportskih udruženja. Nakon ukidanja samouprave 2015. godine, umjesto skupštine, Norfolk ima regionalno vijeće koje funkcioniše kao i ostala slična regionalna tijela uprave u Australiji.

## Zastava i grb 
[mini|lijevo|200px|[Zastava Ostrva Norfolk.]]
[mini|desno|150px|[Grb Ostrva Norfolk.]]

Zastava Ostrva Norfolka usvojena je 21. oktobra 1980. godine. Zastava je vertikalna trobojka, sa dva zelena i jednim bijelim poljem u sredini. U bijelom polju se nalazi *Araucaria heterophylla*, vrsta bora karakterističnog za ostrvo.

Grb Ostrva Norfolka se sastoji od štita oko kojeg se nalaze lav i kengur kao držači. Iznad štita je stilizirani šljem, a ispod traka sa natpisom "INASMUCH".

## Demografija 
Stanovništvo ostrva Norfolk iznosilo je 2.188 na popisu iz 2021. godine,  koje je opalo sa visokih 2.601 iz 2001. godine.

## Obrazovanje 
lijevo|mini|Centralna škola ostrva Norfolk
Jedina škola na ostrvu, Norfolk Island Central School, pruža obrazovanje od vrtića do 12. godine. Škola je imala ugovorni aranžman koji se naziva *Memorandum o razumijevanju* s Ministarstvom obrazovanja Novog Južnog Walesa u vezi s pružanjem obrazovnih usluga školi, od kojih je posljednji stupio na snagu u januaru 2015. Godine 2015. u Centralnu školu Norfolk Islanda upisano je 282 učenika. Od januara 2022. Ministarstvo obrazovanja (Queensland) preuzelo je vođenje Centralne škole na ostrvu Norfolk u skladu sa tranzicijom državnih službi sa vladom Novog Južnog Velsa na vladu Queenslanda, a nastavni plan i program korišten je do kraja školske 2023.
Djeca na ostrvu uče engleski kao i norfuk, u nastojanju da se jezik oživi. Na ostrvu ne postoji javna infrastruktura za tercijarno obrazovanje. Centralna škola ostrva Norfolk radi u partnerstvu sa registrovanim organizacijama za obuku i lokalnim poslodavcima kako bi podržala studente koji pristupaju kursevima stručnog obrazovanja i obuke.

## Kultura 
Iako na ostrvu nije bilo "autohtone" kulture u vrijeme naseljavanja, tahićanski utjecaj doseljenika s ostrva Pitcairn doveo je do toga da su neki aspekti polinezijske kulture prilagođeni kulturi Norfolka, među kojima hula ples. Domaća kuhinja također pokazuje utjecaje iz iste regije.

Ostrvljani tradicionalno provode mnogo vremena na otvorenom, a pecanje i druge vodene aktivnosti su uobičajena zabava, a aspekt je postao uočljiviji kako ostrvo postaje pristupačnije za turizam. Većina ostrvskih porodica ima barem jednog člana uključenog u primarnu proizvodnju u nekom obliku.

Vjerski obred i dalje je važan dio života nekih otočana, posebno starijih generacija. Međutim, stvarna brojka onih koji prisustvuju vjerskim obredima je oko 8% od stalnog stanovništva plus jedan dio turista. Na popisu iz 2006. 19,9% stanovnika ovog ostrva nije se opredijelilo po pitanju religije u poređenju s 13,2% iz 1996.

Ostrvo Norfolk ima niz muzeja i organizacija koji čuvaju njegovu baštinu, kao naprimjer, muzej ostrva Norfolk i muzej Bounty. Prvi ima pet lokacija unutar historijskog područja Kingstona i Arthur's Valea, mjesta svjetske baštine koje je također povezano s australskim mjestima gdje su obitavali osuđenici.

## Galerija 

[mini|Stara vojna kasarna u [Kingston (Ostrvo Norfolk)|Kingstonu]]
[desno|mini|Ostaci [zatvora na ostrvu Norfolk]]
desno|mini|250x250piksel|Potomci pobunjenika Johna Adamsa i Matthewa Quintala na ostrvu Norfolk, 1862. S lijeva na desno: John Adams 1827–1897 sin Georgea Adamsa; John Quintal 1820–1912 sin Arthura Quintala; George Adams 1804–1873 sin Johna Adamsa; Arthur Quintal 1795–1873 sin Matthewa Quintala
[desno|mini|300x300piksel|Pogled preko puta na [Nepean ostrvo|ostrvo Nepean (prednji plan) i ostrvo Phillip]]
desno|mini|Karta ostrva Norfolk
mini|Dom Vlade, 2015
desno|mini|*Rhopalostylis baueri*, autohtona palma

Datoteka:Norfolk_Island_Gannet_chick.jpg|Gannet
Datoteka:Norfolk_Island_masked_boobies.jpg|alt=Masked boobies|Maskirani bubiji
Datoteka:Norfolk_Island_white_turn_chick.jpg|alt=White tern|Bijela čigra
Datoteka:Norfolk_Island_Emily_Bay.jpg|Emily Bay
Datoteka:Norfolk-Island-Pines.jpg|alt=Norfolk Island pines|Borovi ostrva Norfolk
Datoteka:Norfolk_Island_Captain_Cook_lookout.jpg|alt=Captain Cook Lookout|Vidikovac Kapetana Kuka
Datoteka:Norfolk_Island_Bird_Rock.jpg|alt=Bird Rock (off the north coast)|Bird Rock (sa sjeverne obale)
Datoteka:Norfolk_Island_Cathedral_Rock2.jpg|alt=Cathedral Rock (off the north coast)|Katedrala stijena (kod sjeverne obale)

## Reference 
## Vanjski linkovi 
* http://www.norfolkisland.gov.nf/
*
*
*

Kategorija:Geografija Australije
Kategorija:Ostrva
*
Kategorija:Zavisne teritorije u Okeaniji
Kategorija:Savezne države i teritorije Australije
Kategorija:Commonwealth nacija
Norfolk